Chibage (maize or corn in English) chinorimwa kuno kuchamhembe kweAfrica kwachinova ndicho kudya kunodyiwa mazuva mazhinji neruzhinji rwemhuri dziri kuno. Chibage chizhinji chinogayiwa kuita hupfu chodyiwa seSadza; chimwewo ndicho chinogochewa; kukangiwa nokubika manhuchu nemangayi. Mamwe mazita anoreva chibage ndeaya: mabarwe, chibere, mabagwe, bonore kana mabonore. Kawawa imhando yechibage inoshandiswa kukanga popcorn. Butu, mabutu, mbwizhu kana guva (bran of grain - stamped or milled). Zvichida ndipo panobva zita rokuti Ruguva? Chibage chenje zvinoreva mbeu yechibage iri yega isina kusanganiswa nembeu yechimwe chirimwa. Gwere kana magwere (Maize, mealies) zvinoreva chibage. Izwi rokuti gwere rinokwanisa kureva muguri wese wechibage kana tsanga imwe. Tsuri kana nhungo (Maize seedling). Buro (heap of threshed grain) apa kureva murwi wechibage chakapurwa kana kutonongorwa. Mudede zvinoreva chibage chinyoro chave kuda kusvika pakusimba kwekuti chidyiwe. Dzadza kana madzadza (young green mealie nearly mature) zvichireva mudede. Muchekechera, ngara, kana ngarara - apa kureva mupunga wechibage. Bukwa, chirekera, mhakatwa kana sakatire (off-shoot of maize stock) zvinoreva sakatire riri kubuda padzinde rechibage.